Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/19) и Упатството за спроведување на Законот за слободен пристап до информации од јавен карактер („Службен весник на Република Северна Македонија“ бр.60/20), постапувајќи по Жалба изјавена од Здружение на граѓани Балканска истражувачка репортерска мрежа – Скопје (БИРН), преку полномошникот В.М., вработен во Здружението, поднесена против Министерство за дигитална трансформација, по предметот Барање за пристап до информации од јавен карактер, на ден 17.02.2025 година, го донесе следното:

 **Р Е Ш Е Н И Е**

**СЕ ЗАПИРА** постапката по Жалбата изјавена од Здружение на граѓани Балканска истражувачка репортерска мрежа–Скопје (БИРН), преку полномошникот В.М., вработен во Здружението, поднесена против Министерство за дигитална трансформација, заведена во Агенцијата со бр.08-43 на 12.02.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

 **О Б Р А З Л О Ж Е Н И Е**

Здружение на граѓани Балканска истражувачка репортерска мрежа–Скопје (БИРН), како што е наведено во Жалбата, на 22.01.2025 година поднело Барање за пристап до информации од јавен карактер до Министерство за дигитална трансформација, со кое побарало по е-маил да му се достави фотопија од следната информација:

„Фактури исплатени од сметката на Министерство за дигитална трансформација под контото 425990 за периодот 01.11.2024 до 22.01.2025 година. “

Имателот на информации по ова Барање во законски предвидениот рок донел Решение бр.09-167/2 од 12.02.2025 година. Незадоволен од Решението на Имателот на информации, Барателот на информации достави Жалба до Агенцијата, заведена со бр.08-43 на 12.02.2025 година.

Агенцијата, преку е-маил заведен со бр.08-43 од 13.02.2025 година, ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.

Истиот ден Имателот на информаци до Агенцијата достави е-маил заведен со бр. 08-43, со кој ја извести Агенцијата дека „...Во врска со поднесената жалба.... Министерството за дигитална трансформација (МДТ) целосно одговори на Барањето. Имено, од страна на барателот беше побарано да се обезбедат копии од фактури кои се изсплатени за контото 425990 за периодот 01.011.2024-22.01.2025 година и истите му се испратени во целост. На истото конто се книжени и исплати по основ на Договори за дело

и по решенија за НКБК, како и исплати за парична помош при смрт и тужби од вработени, меѓутоа тие се исплаќаат по друг правен основ и за тие исплати не постојат фактури.Што

значи, по барањето така како што е формулирано, од страна на МДТ е постапено во целост.“

 На ден 17.02.2025 година Агенцијата по мејл го препрати добиеното произнесување по жалбата до Барателот на информации. Истиот ден Барателот на информации достави е-маил заведен со бр. 08-43, во кој наведува: „Ве известувам дека ја повлекувам жалбата”.

 Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

 Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

 **Директор**

 **Пламенка Бојчева**

Доставено до:

- архива на Агенцијата

- жалителот/барател на информацијата

 - имател на информацијата